Ble buet på av egne supportere: – Sånn livet er
Kylian Mbappé er ikke en populær mann i Marseille.  25-åringen ble nemlig møtt med pipekonsert og buing da han viste seg på banen før landskampen mot Chile i Marseille tirsdag kveld.  Det var de franske supporterne i havnebyen sør i Frankrike som sto for buingen. Årsaken er at Mbappé spiller for Paris Saint-Germain, og denne helgen møter Marseille-laget Olympique de Marseille i hatoppgjøret som kalles «Le Classique».  Mbappé sa i et intervju før kampen at han regnet med å bli buet ut av Marseille-fansen.  – Hvis jeg ikke blir pepet ut, hadde jeg blitt positivt overrasket, sa Mbappé.   Landslagstrener Didier Deschamps uttrykte skuffelse over at lagkapteinen ble buet ut av egne supportere. Mbappé selv tok det med fatning.  – Jeg kommer ikke til å be dem om å la være. Og ærlig talt hadde jeg forstått det om jeg blir pepet ut. Jeg er PSG-spiller, og om jeg blir buet ut, er det sånn livet er, sa 25-åringen.  Frankrike vant treningskampen 3-2. Mbappé noterte seg for en målgivende pasning, men fikk dårligst karakter på spillerbørsen av avisen L'Equipe med en treer og beskrivelsen «rotete». 
Kylian Mbappé møtt med buing og pipekonsert i Marseille under landskamp mot Chile Grunnen er at Mbappé spiller for PSG som møter Marseille til hatoppgjøret «Le Classique» kommende helg Landslagstrener Didier Deschamps skuffet, mens Mbappé tar det med fatning Frankrike vant kampen 3-2, Mbappé fikk dårligst karakter av L'Equipe